O Frent Occidental estió uno d'os frents d'o Teatro d'operacions d'Europa y d'Africa d'o Norte mientres a Segunda Guerra Mundial, con operacions desenvolicatas en Europa Occidental, Alemanya, Belchica, Francia, Luxemburgo, Países Baixos, Noruega y o Reino Uniu. As operacions  melitars en ixe frent prencipioron o 2 de setiembre de 1939 con a declaración de guerra de Francia a o Tercer Reich por a invasión de Polonia por a Wehrmacht, y rematoron o 8 de mayo de 1945 con a rendición d'o Tercer Reich a los representants melitars d'o Reino Uniu, Francia, Unión Sovietica y Estaus Unius, encara que no estioron operacions melitars continas, sino que en bells momentos no bi habió quasi luitas en iste frent.